rejauldu/bengali-wikipedia huggingface dataset:
সিদ্ধাপুর () ভারতের কর্ণাটক রাজ্যের উত্তর কন্নড় জেলার একটি পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৯১৪ মিটার (২৯৯৮ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে সিদ্দপুর শহরের জনসংখ্যা হল ১৪,০৪৯ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৭%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে সিদ্দপুর এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
গোলাপগঞ্জ পৌরসভা বাংলাদেশের সিলেট বিভাগের  সিলেট জেলার অধীনে  গোলাপগঞ্জ উপজেলার অন্তর্গত একটি পৌরসভা।   ওয়ার্ডভিত্তিক আয়তন ও জনসংখ্যা  ওয়ার্ডআয়তনজনসংখ্যা১ নং ওয়ার্ড০.৭৭ বর্গকিলোমিটার৪,২৭৬ জন২ নং ওয়ার্ড১.১৪ বর্গকিলোমিটার৩,৬১৬ জন৩ নং ওয়ার্ড১.০২ বর্গকিলোমিটার১,৮৭৮ জন৪ নং ওয়ার্ড১.৩৫ বর্গকিলোমিটার৩,৬৩৩ জন৫ নং ওয়ার্ড২.১২ বর্গকিলোমিটার৩,৬০৮ জন৬ নং ওয়ার্ড২.৮১ বর্গকিলোমিটার৩,৭৮৬ জন৭ নং ওয়ার্ড২.৭৪ বর্গকিলোমিটার৪,১৮১ জন৮ নং ওয়ার্ড২.২৬ বর্গকিলোমিটার৩,৭১৩ জন৯ নং ওয়ার্ড১.০৮ বর্গকিলোমিটার৩,৫৫৩ জন গোলাপগঞ্জ পৌর সদরে অবস্থিত সরকারী, বে-সরকারী বিভিন্ন দপ্তর, ব্যাংক-বীমা, গোলাপগঞ্জ উপজেলা পরিষদ কমপ্লেক্স, থানা কমপ্লেক্স ও কৈলাশটিলা গ্যাসফিল্ড ইত্যাদি।   প্রশাসনিক তথ্য    জনপরিসখ্যান  পৌরসভার আয়তন ১৫.২৯ বর্গকিলোমিটার। মোট জনসংখ্যা ৩৩,৯৫১ জন। এর মধ্যে পুরুষ ১৬,৬২৪ জন ও মহিলা ১৭,৩২৭ জন।   মৌজা  মৌজা সংখ্যা ৬ টিসহ আরো ৩টি আংশিক মৌজা রয়েছে। মৌজাগুলো হলো  সরস্বতী  টিকরবাড়ী  দাড়িপাতন  ঘোগারকুল রণকেলী  বাদে রণকেলী   আংশিক মৌজাগুলো হলো   ফুলবাড়ী ঘোষগাঁও বারকোট   গ্রাম   ৯টি ওয়ার্ড নিয়ে গঠিত পৌরসভার গ্রাম সংখ্যা ২০টি। গ্রামগুলো হলো-  ফুলবাড়ী পূর্বপাড়া   ফুলবাড়ী উত্তরপাড়া  ছিটাফুলবাড়ী   ঘোষগাঁও (আংশিক)  কামারগাঁও  সরস্বতী  নিজগঞ্জ  দাড়িপাতন   টিকরবাড়ী  ঘোগারকুল পূর্বপাড়া  ঘোগারকুল পশ্চিমপাড়া  রণকেলী উত্তর  রণকেলী দিঘিরপাড়  রণকেলী নুরুপাড়া  রণকেলী ইয়াগুল  রণকেলী নয়াটুল   রণকেলী দক্ষিণভাগ   উপর বারকোট  (একাংশ) বাদে রণকেলী  রণকেলী নয়াগ্রাম  গোলাপগঞ্জ পৌর সদরে অবস্থিত সরকারী, বে-সরকারী বিভিন্ন দপ্তর, ব্যাংক-বীমা, গোলাপগঞ্জ উপজেলা পরিষদ কমপ্লেক্স, থানা কমপ্লেক্স ও কৈলাশটিলা গ্যাসফিল্ড ইত্যাদি।   ইতিহাস  গোলাপগঞ্জ পৌরসভা প্রতিষ্ঠাকালে তৃতীয় শ্রেণীর পৌরসভা (২০০১) ছিল। এটি ২০০৯ সালের ১১ নভেম্বর তৃতীয় শ্রেণী থেকে দ্বিতীয় শ্রেণীর পৌরসভা এবং ২০১২ সালের ১২ ফেব্রুয়ারি প্রথম শ্রেণীর পৌরসভা হিসেবে স্বীকৃতি লাভ করে। প্রথম শ্রেণীর পৌরসভা হিসেবে গোলাপগঞ্জ পৌরসভাই হচ্ছে সিলেট জেলার মধ্যে সর্বপ্রথম পৌরসভা। যা রাষ্ট্রপতির আদেশক্রমে ৪৬.০৬৪.০২৮.২৭.১৪.৩৩৬/২০১১/৩৮২ নং স্মারকে স্থানীয় সরকার মন্ত্রণালয়ের সিনিয়র সহকারী সচিব খলিলুর রহমান স্বাক্ষরিত এক  প্রজ্ঞাপনে প্রথম শ্রেণীর পৌরসভায় উন্নীত করা হয়।   তথ্যসূত্র   বিষয়শ্রেণী:সিলেট জেলার পৌরসভা বিষয়শ্রেণী:২০০১-এ প্রতিষ্ঠিত
নিউট্রিনো () হচ্ছে বৈদ্যুতিক চার্জবিহীন, দুর্বল সক্রিয় ক্ষুদ্র পারমাণবিক কণা। ধারণা করা হয়, এই ক্ষুদ্র কণা অশূন্য ভরের কণা। পর্দাথের মধ্য দিয়ে এই কণা প্রায় অবিকৃতভাবে চলাচল করতে পারে। নিউট্রিনো অর্থ হচ্ছে 'ক্ষুদ্র নিরপেক্ষ কণা'। গ্রীক বর্ণ নিউ (ν) দিয়ে একে প্রকাশ করা হয়।   নিউট্রিনোর গতি  সেপ্টেম্বর ২০১১-তে গবেষকরা ঘোষণা করেন, নিউট্রিনো আলোক কণা থেকে দ্রুত বেগসম্পন্ন। নিউট্রিনো যদিও ভরহীন হয়, তাহলে আইনস্টাইনের তত্ত্ব অনুযায়ী তার গতি হবে আলোর গতির সমান, আর যদি ভর থাকে, তাহলে গতি হবে আলোর গতির চেয়ে কম। কিন্তু অপেরা পরীক্ষণের ফলাফলে দেখা যাচ্ছে যে নিউট্রিনোর গতি হলো আলোর গতির ১.০০০০২৫ গুণ (০.০০২৫ শতাংশ বেশি)। কিন্তু পরবর্তী সময়ে অবশ্য আরও সূক্ষ্ম পরীক্ষার মাধ্যমে নিশ্চিত হয়েছে যে এটা আসলে ভুল ছিল, যান্ত্রিক ত্রুটির কারণে পরীক্ষার ফলাফলেও সামান্য ত্রুটি ছিল। এর ফলে অপেরার প্রধানকে অপসারণও করা হয়।  যে প্রক্রিয়ায় নিউট্রিনো আলোর গতি ছাড়িয়ে যাচ্ছিল!                                                                                                                                           ‘প্রজেক্ট অপেরা’ নামের এক বৈজ্ঞানিক প্রকল্পের অধীনে ইউরোপীয় পারমানবিক গবেষণা কেন্দ্র সাড়া জাগানো নিউট্রিনো আবিস্কারের পদক্ষেপ গ্রহণ করে। নিউট্রিনো আবিস্কারের ক্ষেত্রে গৃহীত এক পরীক্ষার প্রথম ধাপে সুইজারল্যান্ডের সিনক্রোটোন নামের একটি ভূগর্ভ যন্ত্রে প্রোটন কণা তৈরী করে তা গ্রাফাইটের ওপর নিক্ষেপ করা হয়। এতে প্রোটন কণাগুলি ভেঙে কিছু জটিল কণা তৈরী হয়, যেগুলি অল্প সময়ের মধ্যেই ক্ষয় হয়ে মিউয়ন এবং মিউ নিউট্রিনো তৈরী করে। এ কণাগুলিকে তখন লোহার ওপর নিক্ষেপ করা হয়। এতে মিউয়ন নিউট্রিনো বাদে অন্য সব কণা প্রতিফলিত বা শোষিত হয়। মিউয়ন নিউট্রিনোগুলি পৃথিবীর মাটি-পাথর ভেদ করে প্রায় ৭৫০কিলোমিটার দূরে ইতালিতে পৌঁছায়। অপেরা পরীক্ষণের ফলাফলে দেখা যাচ্ছে যে, এ সময় নিউট্রিনোর গতি ছিল আলোর গতির অন্ততঃ আলোর গতির ১.০০০০২৫ গুণ (০.০০২৫ শতাংশ বেশি) অর্থাৎ ৬০ ন্যানো সেকেন্ড অধিক দ্রুত। উল্লেখ্য, আজ থেকে শতাধকি বছর আগে প্রখ্যাত জার্মান পদার্থ বিজ্ঞানী আলবার্ট আইনস্টাইন তাঁর আবিস্কৃত বিখ্যাত সমীকরণ E= MC2  (Theory of Special Relativity বা ‘বিশেষ আপেক্ষিক তত্ত¡’) এর আলোকে ঘোষণা করেছিলেন যে, “আলোর চেয়ে দ্রুতগতির আর কিছু নেই”।  (তথ্য সূত্রঃ https://www.linkedin.com/post/edit/6639465566786674688/)।   ২০১৫ সালের নোবেল পুরস্কার  ২০১৫ সালে পদার্থবিজ্ঞানে নোবেল পুরস্কার যায় নিউট্রিনো গবেষণার জন‍্য। বিজয়ী বিজ্ঞানীরা হলেন, জাপানের তাকাআকি কাজিতা ও কানাডার আর্থর বি. ম্যাকডোনাল্ড। নিউট্রিনো সম্পর্কে বিদ্যমান রহস্যের সমাধানের জন্য তাদের এ পুরস্কারে ভূষিত করা হয় বলে বার্তা সংস্থা এএফপির খবরে জানানো হয়েছে। কাজিতা ও ম্যাকডোনাল্ডের নোবেল পাওয়ার বিষয়ে রয়েল সুইডিশ অ্যাকাডেমি অব সায়েন্সের পক্ষ থেকে বলা হয়েছে, নিউট্রিনোর ভর নির্ণয়ে তাদের কাজের স্বীকৃতিস্বরূপ এ পুরস্কার দিয়ে সম্মানিত করা হয়েছে। পদার্থের অধিকতম অন্তর্নিহিত কর্মকাণ্ড সম্পর্কে আমাদের ধারণা এ আবিষ্কার পরিবর্তন করে দিয়েছে। এ আবিষ্কারে বিশ্বব্রহ্মাণ্ডের ইতিহাস, গঠন ও ভবিষ্যৎ সম্পর্কে প্রচলিত ধারণার পরিবর্তন নিয়ে আসবে বলেও জুরি বোর্ড আশা প্রকাশ করেছে।    তথ্যসূত্র   বিষয়শ্রেণী:গুপ্ত পদার্থ বিষয়শ্রেণী:বহিরাগত পদার্থ বিষয়শ্রেণী:ইতালীয় ঋণকৃত শব্দসমূহ বিষয়শ্রেণী:লেপটন বিষয়শ্রেণী:নিউট্রিনো বিষয়শ্রেণী:মৌলিক কণিকা
মুহাম্মদ ইসহাক বাংলার একজন সুফি ও আলিম ছিলেন।  জীবনী মুহাম্মদ ইসহাক ১৮৮৩ সালে ফেনীতে জন্মগ্রহণ করেন। তিনি স্থানীয় মাদ্রাসা থেকে প্রাথমিক শিক্ষা অর্জন করেন। পরবর্তীতে তিনি কুমিল্লার একটি মাদ্রাসার আলিম শ্রেণীতে ভর্তি হন। পরবর্তীতে, তিনি মক্কা গমন করেন। তিনি সেখানকার সাওলাতিয়্যা মাদ্রাসায় ভর্তি হন। তিনি মাদ্রাসাটিতে এগারো বছর ধরে ইসলাম ও আরবি ভাষা নিয়ে পড়াশোনা করেন। তিনি শায়খুদ-দালায়িল আবদুল হক মুহাজির সাহচর্যে থেকে পড়াশোনা করেছিলেন যিনি তাকে পোষ্যপুত্র হিসেবে গ্রহণ করেছিলেন। পরবর্তীতে, তিনি ঐ মাদ্রাসার শিক্ষক হিসেবে নিযুক্ত হন। তিনি তখন সুফিসাধনায়ও নিয়োজিত ছিলেন। তিনি শায়খুদ-দালায়িল আবদুল হক মুহাজিরের খিলাফত লাভ করেন ও নিজ দেশে ফিরে আসেন।  নিজ দেশে ফিরে আসার পরও মুহাম্মদ ইসহাক সুফিসাধনা ত্যাগ করেন নি। বলা হয়ে থাকে যে, তিনি কারামতের অধিকারী ছিলেন। মানুষ হেদায়েতের জন্য তার কাছে আসতে শুরু করে। তিনি নিজে কুমিল্লা, নোয়াখালী, বরিশাল, হাতিয়া ও সন্দ্বীপ গমন করেছিলেন। এসব এলাকার অনেক লোক তার মুরিদ হয়েছিল। পরবর্তীতে, তিনি কেরামত আলী জৈনপুরীর দৌহিত্র আবদুর রবের হাতে বায়আত হন। তারপর, তার মাঝে জৈনপুরীদের প্রভাব পড়েছিল।  মুহাম্মদ ইসহাক ১৯৩৬ সালে একটি এতিমখানা স্থাপন করেছিলেন। তিনি তার সব স্থাবর সম্পত্তি এতে দান করেন। তার নামানুসারে এই এতিমখানাটির নাম রাখা হয় "ইসহাকিয়া এতিমখানা"। এটি ফেনী জেলার দাগনভূঞা উপজেলায় অবস্থিত। তিনি ঈদগাহ, মসজিদ ও মাদ্রাসা নির্মাণেও সহায়তা করেছেন।  মুহাম্মদ ইসহাক তাঁহর তালীমে হাককানী ওয়া ফুয়ূদে ইসহাকী শিরোনামের একটি উর্দু গ্রন্থ রচনা করেছিলেন। বইটিতে সুফিবাদের বিভিন্ন সমস্যা, জিকির ও ধ্যান নিয়ে আলোচনা করা হয়েছে। তিনি সক্রিয় রাজনীতি থেকে বিরত থাকলেও জমিয়ত উলামায়ে হিন্দের স্বাধীনতা আন্দোলনকে সমর্থন করেছিলেন।  মুহাম্মদ ইসহাক ১৯৩৮ সালের ১৮ নভেম্বর মৃত্যুবরণ করেন।  তথ্যসূত্র  বিষয়শ্রেণী:১৮৮৩-এ জন্ম বিষয়শ্রেণী:১৯৩৮-এ মৃত্যু বিষয়শ্রেণী:উর্দু ভাষার লেখক বিষয়শ্রেণী:ফেনী জেলার ব্যক্তি বিষয়শ্রেণী:বাংলাদেশী শিক্ষায়তনিক বিষয়শ্রেণী:ইসলামি ব্যক্তিত্ব বিষয়শ্রেণী:বৃহত্তর নোয়াখালীর ইসলামি ব্যক্তিত্ব বিষয়শ্রেণী:বাংলাদেশে ইসলাম বিষয়শ্রেণী:বাংলাদেশী সুফি সাধক বিষয়শ্রেণী:হানাফী ব্যক্তি
১৯৬৭–৬৮ বুন্দেসলিগা পশ্চিম জার্মানির পেশাদার ফুটবল লিগের শীর্ষ স্তর বুন্দেসলিগার ৫ম মৌসুম ছিল। এই মৌসুমটি ১৯৬৭ সালের ১৮ই আগস্ট তারিখে শুরু হয়ে ১৯৬৮ সালের ২৮শে মে তারিখে সম্পন্ন হয়েছিল। ডুসবুর্গের যুগোস্লাভ আক্রমণভাগের খেলোয়াড় দোর্দে পাভলিচ এই মৌসুমের প্রথম গোল করেছিলেন।  আইন্ট্রাখট ব্রাউনশভাইগ বুন্দেসলিগার পূর্ববর্তী আসরের চ্যাম্পিয়ন, যারা ১৯৬৬–৬৭ মৌসুমে ৪৩ পয়েন্ট অর্জন করে এই প্রতিযোগিতার ইতিহাসে ১ম বারের মতো শিরোপা জয়লাভ করেছিল।  এই মৌসুমে ৪৭ পয়েন্ট অর্জন করে নুর্নবার্গ ১ম বারের মতো বুন্দেসলিগা এবং ৯ম বারের মতো জার্মান শিরোপা জয়লাভ করেছিল। কলনের জার্মান আক্রমণভাগের খেলোয়াড় ইয়োহানেস লোহর ২৭ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।  প্রতিযোগিতার ধরন প্রতিটি ক্লাব একে অপরের বিরুদ্ধে দুটি করে ম্যাচ খেলেছিল, একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো একটি জয়ের জন্য দুই পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক দল সমান পয়েন্ট অর্জন করে থাকে, তবে পয়েন্ট তালিকায় তাদের অবস্থান গড় গোল দ্বারা নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুটি ক্লাব তাদের নিজ নিজ আঞ্চলিক লিগে অবনমিত হয়েছিল।  দল ১৯৬৬–৬৭ মৌসুম শেষে ফর্টুনা ডুসেলডর্ফ এবং রট-ভাইস এসেন মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে আলেমানিয়া আখেন এবং বরুসিয়া নয়কির্খেন বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।   ক্লাব মাঠ ধারণক্ষমতা আলেমানিয়া আখেন পুরান টিভোলি ৩০,০০০ আইন্ট্রাখট ব্রাউনশভাইগ আইন্ট্রাখট স্টেডিয়াম ৩৮,০০০ ভেয়ার্ডার ব্রেমেন ভেজার স্টেডিয়াম ৩২,০০০ বরুসিয়া ডর্টমুন্ড রোটে আর্ডে স্টেডিয়াম ৩০,০০০  ভেডাউস্টাডিওন ৩৮,৫০০ আইন্ট্রাখট ফ্রাঙ্কফুর্ট ভাল্ডস্টাডিওন ৮৭,০০০ হামবুর্গার ফক্সপার্কস্টাডিওন ৮০,০০০ হানোফার ৯৬ নিডারজারকসেন স্টেডিয়াম ৮৬,০০০  বেৎসেনবার্গ স্টেডিয়াম ৪২,০০০ কার্লস্রুহার ভিল্ডপার্কস্টাডিওন ৫০,০০০  মুঙ্গার্সডর্ফার স্টেডিয়াম ৭৬,০০০ বরুসিয়া মনশেনগ্লাডবাখ বোকেলবার্গস্টাডিওন ৩৪,৫০০  গ্রুনভাল্ডার স্টেডিয়াম ৪৪,৩০০  গ্রুনভাল্ডার স্টেডিয়াম ৪৪,৩০০ বরুসিয়া নয়কির্খেন এলেনফেল্ড স্টেডিয়াম ৩২,০০০  স্টাটিশেস স্টেডিয়াম ৬৪,২৩৮  গ্লুকাউফ-কাম্পবান ৩৫,০০০  নেকার স্টেডিয়াম ৫৩,০০০  পয়েন্ট তালিকা  ফলাফল  শীর্ষ গোলদাতা  অবস্থান  খেলোয়াড়  ক্লাব  গোল ১   ইয়োহানেস লোহর  কলন  ২৭ ২   ফ্রানৎস ব্রুংস  নুর্নবার্গ  ২৫ ৩   হারবার্ট লোমেন  বরুসিয়া মনশেনগ্লাডবাখ  ১৯ ৪   পিটার মেয়ার  বরুসিয়া মনশেনগ্লাডবাখ  ৫   গের্ড মুলার  বায়ার্ন মিউনিখ  ৬   রাইনার ওহলহাউজার  বায়ার্ন মিউনিখ  ৭   লোটার এমেরিখ  বরুসিয়া ডর্টমুন্ড  ১৮ ৮   হাইনৎস স্ট্রেহল  নুর্নবার্গ  ৯   হর্স্ট কোপেল  স্টুটগার্ট  ১৭ ১০   রাইনার বুডে  ডুসবুর্গ  ১৬  তথ্যসূত্র  বহিঃসংযোগ  ডিএফবি আর্কাইভে ১৯৬৭–৬৮ বুন্দেসলিগা   বিষয়শ্রেণী:বুন্দেসলিগার মৌসুম ১ জার্মানি
রামপুরহাট মহকুমা হল ভারতের পশ্চিমবঙ্গ রাজ্যের বীরভূম জেলার একটি মহকুমা। রামপুরহাট ও নলহাটি মহকুমা এবং ময়ূরেশ্বর ১, ময়ূরেশ্বর ২, রামপুরহাট ১, রামপুরহাট ২, মুরারই ১, মুরারই ২, নলহাটি ১ ও নলহাটি ২—এই আটটি সমষ্টি উন্নয়ন ব্লক নিয়ে এই মহকুমা গঠিত। উক্ত আটটি ব্লকের অধীনে মোট ৬৫টি গ্রাম পঞ্চায়েত আছে। এই মহকুমার সদর রামপুরহাট।  এলাকা রামপুরহাট ও নলহাটিপৌরসভা ছাড়া রামপুরহাট মহকুমায় ময়ূরেশ্বর ১, ময়ূরেশ্বর ২, রামপুরহাট ১, রামপুরহাট ২, মুরারই ১, মুরারই ২, নলহাটি ১ ও নলহাটি ২—এই আটটি সমষ্টি উন্নয়ন ব্লকের অধীনে মোট ৬৫টি গ্রাম পঞ্চায়েত রয়েছে।  ব্লক ময়ূরেশ্বর ১ ব্লক ময়ূরেশ্বর ১ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: বড়তুরিগ্রাম, দক্ষিণগ্রাম, মল্লারপুর ১, বাজিতপুর, জিকোড্ডা, মল্লারপুর ২, ডাবুক, কানাচি ও তালোয়ান। ব্লকটি ময়ূরেশ্বর থানার অধীনস্থ। ব্লকের সদর মল্লারপুর  ময়ূরেশ্বর ২ ব্লক ময়ূরেশ্বর ২ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: দশপালসা, কালেশ্বর, ময়ূরেশ্বর, উলকুন্ডা, দেকা, কুন্ডোলা ও সাতপালসা। ব্লকটি ময়ূরেশ্বর থানার অধীনস্থ ব্লকের সদর কোটাসুর  রামপুরহাট ১ ব্লক রামপুরহাট ১ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: দখলবাটী, কুসুম্বা, বোনহাট, কষ্টগোরা, মাশরা, বরশাল, খারুন ও নারায়ণপুর। ব্লকটি রামপুরহাট ও মারগ্রাম থানার অধীনস্থ। ব্লকের সদর রামপুরহাট। rampurhat-i block   রামপুরহাট ২ ব্লক  রামপুরহাট ২ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: বিষ্ণুপুর, হাঁসন ১, মারগ্রাম ১, বুধিগ্রাম, হাঁসন ২, মারগ্রাম ২, দুনিগ্রাম, কালুহা ও সাহাপুর। ব্লকটি মারগ্রাম থানার অধীনস্থ।  ব্লকের সদর রামপুরহাট।  মুরারই ১ ব্লক  মুরারই ১ সমষ্টি উন্নয়ন ব্লকের অধীনে সাতটি গ্রাম পঞ্চায়েত আছে। যথা: ছাতরা, গোরশা, মুরারই, রাজগ্রাম, ডুমুরগ্রাম, মাহুরাপুর ও পালসা। ব্লকটি মুরারই থানার অধীনস্থ।  ব্লকের সদর মুরারই।   মুরারই ২ ব্লক   মুরারই ২ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: আমডোল, কুশমোর ১, পাইকর ১, জাজিগ্রাম, মিত্রপুর, পাইকর ২, কুশমোরা ২, নন্দীগ্রাম ও রুদ্রনগর। ব্লকটি মুরারই থানার অধীনস্থ।   ব্লকের সদর পাইকর।  নলহাটি ১ ব্লক নলহাটি ১ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: বানিওর, হরিদাসপুর, কাঠিয়া ১, বারলা, কালিঠা, কুরুমগ্রাম, বাউটিয়া, কাঠিয়া ২ ও পাইকপাড়া। ব্লকটি নলহাটি থানার অধীনস্থ। ব্লকের সদর নলহাটি।   নলহাটি ২ ব্লক  নলহাটি ২ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: বারা ১, ভদ্রপুর ১, নোয়াপাড়া, বারা ২, ভদ্রপুর ২ ও শীতলগ্রাম। ব্লকটি নলহাটি থানার অধীনস্থ। ব্লকের সদর লোহাপুর।  আইনসভার কেন্দ্র পশ্চিমবঙ্গে সীমানা পুনর্নির্ধারণ কমিশন কর্তৃক আইনসভা কেন্দ্রগুলির সীমানা পুনর্নির্ধারণের পর রামপুরহাট মহকুমার অন্তর্গত আইনসভার কেন্দ্রগুলির অবস্থান নিম্নরূপ:  রামপুরহাট বিধানসভা কেন্দ্র – রামপুরহাটপৌরসভা ও রামপুরহাট ১ ব্লক।  হাঁসন বিধানসভা কেন্দ্র – রামপুরহাট ২ ও নলহাটি ২ ব্লক।  ময়ূরেশ্বর বিধানসভা কেন্দ্র – ময়ূরেশ্বর ১ ও ২ ব্লক।  নলহাটি বিধানসভা কেন্দ্র – নলহাটি ১ ব্লক এবং মুরারই ২ ব্লকের কুশমোর ১, কুশমোর ২ ও রুদ্রনগর গ্রাম পঞ্চায়েত।  মুরারই বিধানসভা কেন্দ্র – মুরারই ১ ব্লক ও মুরারই ২ ব্লকের অন্যান্য গ্রাম পঞ্চায়েত  রামপুরহাট, হাঁসন, নলহাটি ও মুরারই বিধানসভা কেন্দ্র চারটিই বীরভূম লোকসভা কেন্দ্রের অধীনস্থ।  পাদটীকা  বিষয়শ্রেণী:পশ্চিমবঙ্গের মহকুমা বিষয়শ্রেণী:বীরভূম জেলা
খবর লহরিয়া (অনুবাদ: সংবাদ তরঙ্গ  ) হল একটি ভারতীয় সংবাদপত্র, যা বুন্দেলি, অবধি এবং বাজিকা উপভাষা সহ হিন্দির বিভিন্ন গ্রামীণ উপভাষায় প্রকাশিত হয়। সংবাদপত্রটি নিরন্তর দ্বারা শুরু হয়েছিল, একটি নয়াদিল্লি -ভিত্তিক বেসরকারি সংস্থা যা লিঙ্গ এবং শিক্ষার উপর দৃষ্টি নিবদ্ধ করে।   প্রাথমিকভাবে শুধুমাত্র মহিলাদের জন্য প্রকাশনা হিসাবে দেখা হয়েছিল,  এটি এখন স্থানীয় রাজনৈতিক সংবাদ, স্থানীয় অপরাধ প্রতিবেদন, সামাজিক সমস্যা এবং বিনোদন কভার করে, সবই নারীবাদী দৃষ্টিকোণ থেকে প্রতিবেদন করা হয়।  সেপ্টেম্বর ২০১২ পর্যন্ত, এর মোট প্রচলন প্রায় ৬০০০ কপি ছিল; ব্যবস্থাপনা দাবি করেছে আনুমানিক ৮০,০০০ পাঠক। ডিজিটাল করার পর থেকে এর আউটরিচ ব্যাপকভাবে প্রসারিত হয়েছে।   তথ্যসূত্র    বহিঃসংযোগ    খবর লহরিয়া ওয়েবসাইট  টাইমস অফ ইন্ডিয়া, লখনউ সংস্করণ  কলম্বিয়া সাংবাদিকতা পর্যালোচনা  নিরন্তর   আদিবাসী জনজাগৃতি বিষয়শ্রেণী:চিত্রকূট জেলা বিষয়শ্রেণী:উত্তরপ্রদেশের সংবাদপত্র বিষয়শ্রেণী:২০০২-এ প্রতিষ্ঠিত প্রকাশনা বিষয়শ্রেণী:ভারতের সাপ্তাহিক সংবাদপত্র বিষয়শ্রেণী:২০০২-এ উত্তরপ্রদেশে প্রতিষ্ঠিত বিষয়শ্রেণী:২০০২-এ প্রতিষ্ঠিত সংবাদপত্র
শামসুদ্দীন ইব্রাহীম, পেশাগতভাবে পরিচিত শাম হিসেবে (জন্মঃ এপ্রিল ৪, ১৯৭৭), হলেন একজন তামিল এবং তেলুগু ভাষায় অভিনয় করা  চলচ্চিত্র অভিনেতা এবং প্রাক্তন মডেল। একজন পেশাদার মডেল হিসাবে তার কর্মজীবন শুরু করার পরে তিনি শীঘ্রই খুশি (২০০০) চলচ্চিত্রে অভিনয়ের মাধ্যমে একজন অভিনেতা হিসেবে আত্মপ্রকাশ করেন। এরপর তিনি সমালোচকদের প্রশংসা এবং বাণিজ্যিকভাবে সফল ছবিতে প্রধান চরিত্রে অভিনয় করেন। যেমন: ১২বি, আয়ারকি, উল্লাম কেথুমায়ি এবং তেলুগু চলচ্চিত্র কিক এর মত উল্লেখেযোগ্য চরিত্রে অভিনয় করেন। তিনি ২০০৬ সালে কবিতা লঙ্কেশ এবং রামাইয়া পরিচালিত কন্নড চলচ্চিত্র  "তানানাম তানানাম"-এ অভিনয়ের মাধ্যমে কন্নড চলচ্চিত্রে আত্মপ্রকাশ করেন।   প্রাথমিক জীবন  শাম ১৯৭৭ সালের ৪ এপ্রিল তারিখে ভারতের মাদুরাই, তামিলনাডুতে একটি তামিল ভাষাভাষী মুসলিম পরিবারে জন্মগ্রহণ করেন। তিনি বেঙ্গালুরুর মধ্যে বেড়ে ওঠেন,  সেখানে তিনি তার পড়াশোনা শুর করেন। তিনি তার বি.কম সমাপ্তির পরে একজন অভিনেতা হওয়ার আশা নিয়ে প্রাথমিকভাবে মডেলিং কর্মজীবন শুরু করেছিলেন।  কর্মজীবন শাম বিভিন্ন বিজ্ঞাপনের মডেল হিসেবে বেঙ্গালুরুতে একজন মডেল হিসাবে তার কর্মজীবন শুরু করেন। অভিনয়ে জগতে প্রবেশের আগে তিনি ব্যর্থতার সাথে চার বছর ধরে অভিনয়ের জন্য বিভিন্ন সুযোগ অনুসন্ধান করছিলেন।   ব্যক্তিগত জীবন  শামের ৩টি ভাই ও ২টি বোন রয়েছে। তিনি তার সাবেক কলেজ সহচর পাঞ্জাবি কাশিষকে বিয়ে করেন। এই দম্পতির সামাইরা নামের একটি মেয়ে রয়েছে।    চলচ্চিত্রের তালিকা   বছর  শিরোনাম  ভূমিকা  ভাষা  উল্লেখযোগ্য ২০০০  খুশি  শিবার বন্ধু  তামিল  ২০০১  ১২বি  শক্তি  তামিল  ২০০২  হেই! নি রম্বে আজহাগা ইরুক্কে  হরি  তামিল  বালা  বালা  তামিল  ২০০৩  আন্বে আন্বে  চিনু  তামিল  লিসা লিসা  রাকেশ  তামিল  ইয়ারাকাই  মরুধু  তামিল  ২০০৫  গিরিভালাম  অর্জুন  তামিল  উল্লাম কেটকুমাই  শ্যাম  তামিল  এবিসিডি  আনন্দ  তামিল  ২০০৬  মনাথডু মঝাইকালাম  শিবা  তামিল  ২০০৬  তানানাম তানানাম  শঙ্কর  কন্নড  ২০০৮  থন্ডিল  শ্রীরাম  তামিল  ইনবা  ইনবা  তামিল  ২০০৯  কিক  কল্যাণ কৃষ্ণ  তেলুগু এ্যান্থনি ইয়ার?  এ্যান্থনি  তামিল  ২০১০  থিলালানগাডি  কৃষ্ণ কুমার  তামিল  কল্যাণরাম কাথি  কৃষ্ণা  তেলুগু  আগাম পুরাম  থিরু  তামিল  ২০১১  ভিরা  শ্যাম প্রসাদ  তেলুগু  ওসারাভেলী   তেলুগু  কিসিত্রাম  চকরি  তেলুগু ২০১৩  এ্যাকশন ৩ডি  অজয়  তেলুগু  ৬  রাম  তামিল  ২০১৪  রেস গারাম  রাম  তেলুগু  পুরামপক্কু   তামিল  নির্মাণাধীন  তথ্যসূত্র   বহিঃসংযোগ     বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় অভিনেতা বিষয়শ্রেণী:ভারতীয় মুসলিম বিষয়শ্রেণী:ভারতীয় পুরুষ মডেল বিষয়শ্রেণী:তামিল চলচ্চিত্র অভিনেতা বিষয়শ্রেণী:তেলুগু চলচ্চিত্র অভিনেতা বিষয়শ্রেণী:মালয়ালম চলচ্চিত্র অভিনেতা বিষয়শ্রেণী:কন্নড় চলচ্চিত্র অভিনেতা বিষয়শ্রেণী:২১শ শতাব্দীর ভারতীয় অভিনেতা
জমিয়ত ইশাআতুত তাওহিদ ওয়া সুন্নাত (; সংক্ষেপে জেআইটিডব্লিউএস) পাকিস্তানের সর্বাধিক গুরুত্বপূর্ণ বেরলভি বিরোধী সংগঠন। এই সংগঠনের অনুসারীরা ইশাতি/মামাতি/পাঞ্জপীরি নামেও পরিচিত। ১৯৫৭ সালে মাওলানা হুসাইন আলী পাঞ্জাবের মিয়ানওয়ালীতে এই সংগঠনটি প্রতিষ্ঠা করেন। সংগঠনটির বর্তমান প্রধান তাহির তৈয়ব পাঞ্জপীরি।  ইতিহাস মতাদর্শ হুসাইন আলী বিশ্বাস করতেন, নবীগণ তাদের কবরে জীবিত থাকলেও তাদের জীবনের প্রকৃতি পার্থিব জীবনের থেকে ভিন্ন এবং পার্থিব জগতের সাথে তাদের কোন সম্পর্ক নেই। এই মতপার্থক্য দেওবন্দিদের মধ্যে বিভেদ সৃষ্টি করে। হুসাইন আলীর অনুসারীরা মামাতি নামে পরিচিতি লাভ করে। অন্য দেওবন্দিরা হায়াতি নামে পরিচিত। মামাতিরা অন্যান্য দেওবন্দিদের সাথে বিভিন্ন ধর্মীয় ও রাজনৈতিক সংগঠনে কাজ করেছিল। কিন্তু হায়াতিদের সাথে বিরোধ চরম আকার ধারণ করলে তারা নিজেদের সংগঠন প্রতিষ্ঠার সিদ্ধান্ত নেয়। তখন থেকে এটি শুধু বেরলভি নয়, হায়াতি দেওবন্দিদের বিরুদ্ধেও কাজ করে। প্রভাব মুহাম্মদ তাহির পাঞ্জপীরি সংগঠনটির প্রতিষ্ঠাতা হুসাইন আলীর একজন বিশিষ্ট ছাত্র ছিলেন। তিনি হুসাইন আলীর এই মতাদর্শ ধারণ করে খাইবার পাখতুনখোয়ার সোয়াবি জেলার নিজ শহর পাঞ্জপীরে ১৯৪৭ সালে একটি মাদ্রাসা প্রতিষ্ঠা করেন। তখন থেকে এই মতাদর্শের অনুসারীরা পাঞ্জপীরি নামে পরিচিতি লাভ করে। এরা খাইবার পাখতুনখোয়ায় ব্যাপক প্রভাব বিস্তার করে। পাঞ্জপীরিরা নিজেদের সত্যিকার দেওবন্দি দাবি করে এবং মূলধারার দেওবন্দিদের বিভ্রান্ত হিসেবে চিহ্নিত করে।  তেহরিকে নাফাজে শরিয়াতে মুহাম্মাদির (টিএনএসএম) প্রতিষ্ঠাতা সুফি মুহাম্মদ মুহাম্মদ তাহির পাঞ্জপীরির ছাত্র ছিলেন। টিএনএসএম শরিয়া শাসন বাস্তবায়নের দাবি জানিয়েছিল। এই আন্দোলন প্রথমে দির জেলা থেকে শুরু হলেও পরে পুরো মালাকান্দ বিভাগে ছড়িয়ে পড়ে। জমিয়ত ইশাআতুত তাওহিদ ওয়া সুন্নাতের পূর্ববর্তী প্রভাবের কারণে টিএনএসএম শীঘ্রই মালাকান্দ বিভাগে বিশাল প্রভাব বিস্তার করতে শুরু করেছিল। খাইবার পাখতুনখোয়া ছাড়াও আফগানিস্তানের নুরিস্তান ও বাদাখশান প্রদেশে পাঞ্জপীরির শক্তিশালী প্রভাব আছে। তাহির পাঞ্জপীরির মৃত্যুর পর পাঞ্জপীরির মাদ্রাসাটি এখন পরিচালনা করেন তার ছেলে তৈয়ব তাহির পাঞ্জপীরি। আরও দেখুন  দেওবন্দি সংগঠনের তালিকা তথ্যসূত্র  বিষয়শ্রেণী:দেওবন্দি সংগঠন বিষয়শ্রেণী:ইসলামি সংস্থা বিষয়শ্রেণী:১৯৫৭-এ প্রতিষ্ঠিত বিষয়শ্রেণী:পাকিস্তানে ইসলাম
তুলসীগঙ্গা নদী বাংলাদেশের উত্তর-পশ্চিমাঞ্চলের দিনাজপুর জয়পুরহাট, বগুড়া এবং নওগাঁ জেলার একটি নদী। নদীটির দৈর্ঘ্য ১০০ কিলোমিটার, গড় প্রস্থ ৭০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক তুলসীগঙ্গা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৫৬।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:জয়পুরহাট জেলার নদী বিষয়শ্রেণী:নওগাঁ জেলার নদী বিষয়শ্রেণী:দিনাজপুর জেলার নদী বিষয়শ্রেণী:বগুড়া জেলার নদী বিষয়শ্রেণী:নওগাঁ সদর উপজেলা বিষয়শ্রেণী:বগুড়া জেলা বিষয়শ্রেণী:বাংলাদেশের নদী
পাকিস্তান ক্রিপ্টো পরিষদ (পাকিস্তান ক্রিপ্টো কাউন্সিল, সংক্ষেপে পিসিসি) হলো পাকিস্তানের ব্লকচেইন প্রযুক্তি ও ডিজিটাল সম্পদ পর্যবেক্ষণ ও নিয়ন্ত্রণের উদ্দেশ্যে গঠিত সরকারি সংস্থা। ২০২৫ সালের মে মাসের হিসাব অনুযায়ী, পাকিস্তানে প্রায় ৪ কোটি ক্রিপ্টোকারেন্সির ব্যবহারকারী রয়েছেন, যারা প্রতি বছর প্রায় ৩০০ বিলিয়ন মার্কিন ডলার সমমূল্যের অর্থ লেনদেন করে থাকেন। পাকিস্তান সরকার ২০২৫ সালের মার্চ মাসে এই সংস্থা প্রতিষ্ঠা করে।   ইতিহাস  ২০২৫ সালের ২৫ ফেব্রুয়ারি তারিখে আনুষ্ঠানিকভাবে পাকিস্তান ক্রিপ্টো পরিষদ গঠনের ঘোষণা দেওয়া হয়। বাণিজ্যমন্ত্রী মুহাম্মদ আওরঙ্গজেবের নেতৃত্বে দাপ্তরিক কাঠামো পরিকল্পনা প্রণীত হয়। এরপর ২০২৫ সালের মার্চ মাসে আনুষ্ঠানিকভাবে পরিষদের যাত্রা শুরু হয়।   গঠন ও নেতৃত্ব  পাকিস্তান ক্রিপ্টো পরিষদের নেতৃত্বে রয়েছেন দেশটির কেন্দ্রীয় বাণিজ্য মন্ত্রী মুহাম্মদ আওরঙ্গজেব, যিনি সংস্থাটির প্রধান হিসেবে নিযুক্ত আছেন। পিসিসির প্রধান নির্বাহী বিলাল বিন সাকিব সংস্থার কৌশলগত কার্যক্রমের দিকনির্দেশনা প্রদান করেন। পিসিসির প্রাথমিক পরিচালনা পর্ষদে গুরুত্বপূর্ণ ব্যক্তি, যেমন স্টেট ব্যাংক অব পাকিস্তানের গভর্নর, কেন্দ্রীয় আইন ও তথ্যপ্রযুক্তি সচিবদের অবস্থান একইসাথে এই উদ্যোগের দাপ্তরিক সমর্থন ও সহযোগিতাপূর্ণ সহাবস্থানকে নির্দেশ করে। ২০২৫ সালের ৭ এপ্রিল বাইন্যান্সের সহপ্রতিষ্ঠাতা চেংপেং ঝাউকে পিসিসির কৌশলগত উপদেষ্টা হিসেবে নিয়োগ করা হয়। ২০২৫ সালের ২৬ মে পাকিস্তানের প্রধানমন্ত্রী শেহবাজ শরিফ পিসিসির প্রধান নির্বাহী কর্মকর্তা বিলাল বিন সাকিবকে প্রতিমন্ত্রীর পদমর্যাদাসহ প্রধানমন্ত্রীর ব্লকচেইন ও ক্রিপ্টোকারেন্সি বিষয়ক বিশেষ সহকারী হিসেবে মনোনীত করেন।   নেতৃত্ব  + পদ ব্যক্তি/পদমর্যাদা সভাপতি বাণিজ্যমন্ত্রী মুহাম্মদ আওরঙ্গজেব প্রধান নির্বাহী কর্মকর্তা বিলাল বিন সাকিব উপদেষ্টা  চেংপেং ঝাউ বোর্ড সদস্য স্টেট ব্যাংক অব পাকিস্তানের গভর্নর বোর্ড সদস্য এসইসিপির সভাপতি বোর্ড সদস্য কেন্দ্রীয় আইন সচিব বোর্ড সদস্য কেন্দ্রীয় তথ্যপ্রযুক্তি সচিব   সাম্প্রতিক ঘটনাপ্রবাহ  ২০২৫ সালের মে মাসে অনুষ্ঠিত বিটকয়েন ভেগাস ২০২৫-এ পিসিসির প্রধান নির্বাহী কর্মকর্তা বিলাল বিন সাকিব পাকিস্তানের প্রথম সরকারি কৌশলগত বিটকয়েন রিজার্ভ উন্মোচন করেন। একই মাসে সরকার উদ্বৃত্ত ২,০০০ মেগাওয়াট বিদ্যুৎ বিটকয়েন মাইনিং ও এআই ডাটা সেন্টারগুলোর জন্য বরাদ্দ করে। এই সমস্ত পদক্ষেপের মাধ্যমে পিসিসির উদ্দেশ্য হলো পাকিস্তানকে ক্রিপ্টো অর্থনীতির উদীয়মান শক্তি হিসেবে প্রতিষ্ঠা করা।   তথ্যসূত্র   বিষয়শ্রেণী:আর্থিক প্রযুক্তি বিষয়শ্রেণী:পাকিস্তান সরকার বিষয়শ্রেণী:২০২৫-এ পাকিস্তানে প্রতিষ্ঠিত বিষয়শ্রেণী:পাকিস্তানের বাণিজ্যিক উন্নয়ন বিষয়শ্রেণী:পাকিস্তানের বাণিজ্যিক নিয়ন্ত্রণ বিষয়শ্রেণী:ইসলামাবাদ ভিত্তিক সংগঠন বিষয়শ্রেণী:পাকিস্তানের সরকারি সংস্থা বিষয়শ্রেণী:পাকিস্তানের অর্থনীতি বিষয়শ্রেণী:২০২৫-এ প্রতিষ্ঠিত সংগঠন
কেভিন এমোজ (, ; জন্ম: ১ আগস্ট ১৯৯৭) হলেন একজন ফরাসি ফিগার স্কেটার। তিনি আন্তর্জাতিক প্রতিযোগিতার মঞ্চে ফিগার স্কেটিংয়ের পুরুষদের একক বিভাগে ফ্রান্সের প্রতিনিধি হিসেবে প্রতিদ্বন্দ্বিতা করে থাকেন।  এমোজ ফ্রান্সের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন কেভিন এমোজ ১৯৯৭ সালের ১লা আগস্ট তারিখে ফ্রান্সের এশিরলে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন এমোজ ফ্রান্সের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফিগার স্কেটিংয়ের পুরুষদের একক প্রতিযোগিতায় অংশগ্রহণ করেছিলেন। এমোজ সর্বমোট ২৫৪.৮০ পয়েন্ট অর্জন করে সার্বিকভাবে দ্বাদশ স্থান অধিকার করেছিলেন। শর্ট প্রোগ্রামে ৯৩.০০ পয়েন্ট স্কোর করে তিনি দশম স্থান অধিকার করেছিলেন এবং ফ্রি স্কেটিংয়ে ১৬১.৮০ পয়েন্ট নিয়ে পাঁচ ধাপ পিছিয়ে পঞ্চদশ স্থান অধিকার করেছিলেন।  তথ্যসূত্র  বহিঃসংযোগ     বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফরাসি পুরুষ সিঙ্গেল স্কেটার বিষয়শ্রেণী:ফ্রান্সের অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
জম্মু ও কাশ্মীর বলতে বুঝাতে পারে:   কাশ্মীর, ভারতীয় উপমহাদেশের সবচেয়ে উত্তরের একটি ভৌগোলিক অঞ্চল  জম্মু ও কাশ্মীর (কেন্দ্রশাসিত অঞ্চল), কাশ্মীরের একটি উপঅঞ্চল যা ২০১৯ সাল থেকে কেন্দ্রশাসিত অঞ্চল হিসেবে ভারত দ্বারা শাসিত হচ্ছে  জম্মু ও কাশ্মীর (রাজ্য), কাশ্মীরের একটি উপঅঞ্চল যা ১৯৫৪ থেকে ২০১৯ পর্যন্ত রাজ্য হিসেবে ভারত দ্বারা শাসিত হয়  জম্মু ও কাশ্মীর (দেশীয় রাজ্য), ১৮৪৬ থেকে ১৯৪৭ পর্যন্ত ব্রিটিশ রাজের একটি দেশীয় রাজ্য ছিল  আজাদ জম্মু ও কাশ্মীর, অথবা আজাদ কাশ্মীর, কাশ্মীরের একটি উপঅঞ্চল যা একটি স্বায়ত্তশাসিত প্রশাসনিক বিভাগ হিসেবে পাকিস্তান দ্বারা শাসিত হচ্ছে   আরও দেখুন    কাশ্মীর সমস্যা  আকসাই চীন  গিলগিত-বালতিস্তান  লাদাখ  জম্মু (দ্ব্যর্থতা নিরসন)  কাশ্মীর (দ্ব্যর্থতা নিরসন)